Meditrinalia
Meditrinalia erant festum Romanum, quod die 11 Octobris celebrabatur. Vindemiae erat festum; Meditrinalibus primo mustum novum probabatur et musto veteru miscebatur. Varro haec a sacrificantibus dicta refert:
vetus novum vinum bibo, novo veteri morbo medeor.

Meditrinae Aesculapii filiae festum dedicatum esse dicitur, sed non sine dubio. Fasti Amiterni et Fasti fratrum Arvalium die 11 Octobris festum Iovis indicant; fortasse, sicut alterae feriae vindemiatorum, Vinalia Priora et Rustica, Iovi Meditrinalia dedicata sunt.

Notae

Nexus externi
 De Meditrinalibus  in Treccani 
 De Meditrinalibus  in Dictionary of Greek and Roman Antiquities, 1875 

Feriae Romanae
Vinum